# Bruce Lee

| Bruce Lee |
| --- |
|  |
| Lee v roku 1973 |
| **Celé meno** | Lee Jun-fan |
| **Narodenie** | 27. november 1940 San Francisco, Kalifornia, USA |
| **Úmrtie** | 20. júl 1973 (32 rokov) Hongkong |
| **Povolanie** | herec, učiteľ bojových umení, umelec bojových umení |
|

|  |  |
| --- | --- |
|  |  Filmový portál  Biografický portál |

 |

**Bruce Lee** alebo **Lee Jun-fan** (\* 27. november 1940, San Francisco, Kalifornia, USA – † 20. júl 1973, Hongkong) bol herec, umelec bojových umení a kaskadér, ktorý spopulárnil bojové umenia. Po svojej smrti sa stal legendou a je známy ako najvplyvnejšia osobnosť bojových umení 20. storočia. Jeho učiteľom bol Yip Man, majster bojového umenia wing-čeun. Bol zameraný hlavne na box,thajský box,karate a kung-fu.Venoval sa rôznym zmiešaným bojovým umeniam a Taekwondu,vymyslel aj vlastné bojové štýly, popri tom sa venoval cvičeniu, meditacii a filozofii.

## Životopis

Bruce Lee sa narodil v San Franciscu, ale asi tri mesiace po pôrode sa jeho rodičia rozhodli vrátiť naspäť do Hongkongu. Po konflikte s jedným členom mafiánskej triády ho otec poslal do USA. Ako 19 ročný prichádza do San Francisca asi so sto dolármi a titulom majstra v boxe, následne pracuje u otcových známych, dorába si vzdelanie a pritom tvrdo trénuje. V roku 1964 sa zúčastnil na Medzinárodných majstrovstvách v karate (kde predvádza kliky na dvoch prstoch (palec a ukazovák), pričom ich robí tak rýchlo, že diváci nestíhajú sledovať. Taktiež tu predvádza jednopalcový úder (one inch punch). Ten spočíva v tom, že Lee, ktorý stojí čelom k svojmu partnerovi, má ľahko natiahnutú pravú ruku, pričom prsty sú približne jeden palec (2,54 cm) vzdialené od hrudi jeho oponenta. Ako by bol pravú ruku stiahol späť a napriahol sa, Bruce znovu udrie. Jeho partner je odhodený dozadu, kde dopadá na pripravenú stoličku. Sila rany je taká, že sa na stoličke neudrží a padá na zem.

V nasledujúcich rokoch Lee účinkoval v jednom seriáli a otvoril svoju vlastnú školu bojových umení, kde vyučoval ním založený bojový štýl Jeet Kune Do, čo je kombinácia mnohých bojových umení a ich najlepších prvkov. Bruce Lee študoval 4 bojové umenia: Tai Chi Chuan, Hung Gar, Wing Chun a Jun Fan Gung Fu. Ďalej sa venoval mnohým ďalším, takže jeho štýl obsahuje aj prvky z Tae-Kwon-Da, ale i ďalších.

Oficiálna príčina Leeho smrti je mozgový edém ako alergická reakcia na liek proti bolesti. Po večeri sa Lee herečke Ting Pei sťažoval na bolesť hlavy, ktorá mu dala liek. O 19:30 si šiel ľahnúť na gauč a keď preňho Ting Pei po chvíli prišla, nebola schopná ho prebudiť. Privolaný doktor sa ho pokúšal vzkriesiť, ale napriek všetkým pokusom bol Bruce Lee mŕtvy skôr ako ho priviezli do nemocnice. Druhá verzia[chýba zdroj] hovorí o tom, že Bruce Lee zomrel následkom takzvaného dotyku smrti (dim-mak – funguje na rovnakom princípe ako jednopalcový úder, ale následky sa môžu prejaviť až po týždňoch alebo i rokoch), kvôli tomu, že šíril východné tajomstvo medzi ľuďmi na Západe. V tej dobe mal len 32 rokov.

## Filmografia

* 1969 *Marlowe*
* 1971 *The Big Boss* – Velký šéf
* 1972 *Fist Of Fury* – Päsť plná hnevu

### Concord Production Inc.

* 1972 *Way Of The Dragon* – Cesta draka
* 1972 *The Game of Death*
* 1973 *Enter The Dragon* – Drak prichádza

### Bruceploitation

* 1978 *Game Of Death* – Hra smrti
* 1981 *Game Of Death 2* – Hra smrti 2

### Televízia

* 1966 *The Green Hornet* – 26 epizód, 1966 – 1967
* 1966 *Batman* – 3 epizódy, 1966 – 1967
* 1967 *Ironside* – Epizóda: "Tagged For Murder"
* 1969 *Blondie* – Epizóda: "Pick On Someone Your Own Size"
* 1969 *Here Come The Brides* – Epizóda: "Marriage Chinese Style"
* 1970 *Enjoy Yourself Tonight* – 2 epizódy, 1970 – 1972 (Hongkong)
* 1971 *Longstreet* – 4 epizódy, 1971
* 1971 *The Pierre Berton Show* – Interview

## Iné projekty

Commons* Commons ponúka multimediálne súbory na tému **Bruce Lee**